Here

Dekvet miz ar bloaz eo miz Here hervez an deiziadur gregorian, unan eus mizioù an diskar-amzer.

 Anvioù Here er yezhoù all 
 Er yezhoù latin, germanek hag kar d'ar saozneg ez eo deveret diouzh al latin ôctō, "eight" peogwir e oa Here an eizhvet miz gwechall.
Finneg : lokakuu, evit "miz ar boultrenn".
Iwerzhoneg : Deireadh Fómhair, evit "fin an eost", "peurzorn".
Izelvroeg : Wijnmaand evit "Miz ar gwin", rak er miz-mañ e veze puret ar gwin.
Skoseg : an Damhar, evit "mare kasadenn ar c'hirvi".
Turkeg : Ekim, evit "mare hadeg an ed".

Krennlavaroù
« Da foar Paol / Kefeleg war an daol »Foar Kastell-Paol : 10/10 ; digor ar chase.
« E miz Hero / Teilit mat hag ho pezo »
« Foar Here e Gouenoù / Poent eo skuilhañ an trempoù »
« Here, Du ha Kerzu / A c'halver ar mizioù du »
« Tremenet pardon Bulad / A bep koabrenn, pep kaouad »Pardon Bulad-Pestivien : 08/10.
« Deiz foar Vikael an hini a chom un deiz hag un noz e kêr a deu e miz Here d'ar gêr. »Jules Gros, Le Trésor du Breton parlé, levrenn 3, Librairie Bretonne Giraudon, Barr-Heol, 1974, pajenn 323.
« Hanter-noz gouel an Ollsent e ya miz Here en e hent. »Jules Gros, Le Trésor du Breton parlé, levrenn 3, Librairie Bretonne Giraudon, Barr-Heol , 1974, pajenn 324.
« Miz Here a font ar plom war an tïez. »
« Pa vez miz Here e vez re nebeud daou droad en ur gwele. »
« Pa ya miz Here en e hent, da hanter-noz (pe : an deiz war-lerc'h) e vez gouel an Ollsent »

Notennoù ha daveennoù

Rummad:Mizioù